Facultade de Ciencias Económicas e Empresariais de Santiago de Compostela

A Facultade de Ciencias Económicas e Empresariais forma parte da Universidade de Santiago de Compostela (USC) e está situado na avenida do Burgo das Nacións, no campus norte de Santiago de Compostela. O edificio foi inaugurado o 25 de xullo de 1976 polos Reis de España Xoán Carlos I de España e Sofía de Grecia.

 Historia 

"Testimonio de unos comienzos" sacado dos Actos conmemorativos do 40 aniversario da Facultade, gardado na web da Universidade de SantiagoA fundación da Facultade de Económicas e Empresas no seo da USC foi no ano 1966 baixo o nome de Facultade de Ciencias Políticas, Económicas y Comerciales. Nun principio, a súa situación produciu controversia dado que se dubidaba entre situala na cidade de Santiago de Compostela ou na da Coruña. Esta pugna veu dada pola feito de que Madrid e Barcelona foron as primeiras cidades en albergar unha facultade de económicas de seu, a universidades de Valladolid e Granada, foron as seguintes, emprazando a facultade nas cidades de Bilbao e Málaga, respectivamente, o que podería xustificar situar a facultade na Coruña a pesar de non posuír campus. Finalmente a situación foi en Santiago de Compostela, e para o que contou co apoio financeiro de institucións e empresas como El Correo Gallego e máis tarde a Confederación de Caixas de Aforro de Galicia.

As clases comezaron a impartirse no curso académico 1967-1968 na Facultade de Dereito de onde procedían a maioría dos profesores pioneiros da carreira. Tratábase dunha época que destaca polo auxe das cancións protesta, o movemento revolucionario estudantil iniciado en Francia no 1968, a implicación do Partido Comunista nas esixencias dos sindicatos estudantís... Neste senso, a facultade , debido o seu carácter revolucionario, probablemente polo feito de estar ligada ás ciencias sociais, foi cualificada como “roxa” xa que acentuou este aspecto dende os seus comezos.

A Revista Galega de Economía publicou o volume 27-3 no ano 2018, dedicado ao 50 Aniversario dos estudos de economía galega, incluído un artigo dedicado aos primeiros profesores e a "50 anos de investigación económica en Galicia, 1967-2017"50 anos de investigación económica en Galicia, 1967-2017.

En 1975, previamente á morte de Francisco Franco, xorde un forte movemento estudantil contra o Réxime, a razón descansaba no feito de que ser estudante garantía certa inmunidade á hora de que o réxime tomara represalias, ou polo menos en comparación coa clase obreira (por aquel entón menos do 5 % de universitarios eran fillos de obreiros o que implicaba que a maior parte pertencían a familias acomodadas). Desta forma, suspendéronse as clases en todas as facultades da Universidade de Santiago de Compostela como ocorría no resto do país debido ós movementos sindicais. No caso da USC o paro académico durou aproximadamente tres meses aínda que a Facultade de Económicas e Empresariais, polo seu cualificativo de “roxa” mantivo o paro durante case todo o curso. Este feito provocou que as xeracións afectadas polo paro tivesen dificultades para atopar emprego en sucesivos anos, xa que non dispuñan dos coñecementos mínimos que poderían ter outros alumnos doutras facultades que non se viran tan afectados pola suspensión das clases.

Seguindo coa situación da facultade, o segundo curso da licenciatura ten lugar,de forma provisional,no Burgo das Nacións. Destacar que, durante os primeiros anos, a modalidade de Empresariais considerábase unha especialidade da carreira xunto con Economía Xeral. A primeira era impartida por profesorado da Escola de Comercio da Coruña, a cal, previamente iniciara a loita para que a licenciatura fora impartida por eles, e a segunda corría a cargo de famosos economistas teóricos daquel tempo. En xeral, a contratación de profesores iniciada, sobre todo, tras o segundo curso académico unha vez deixada a facultade de Dereito, foi considerada coma unha recolección de cerebros que espertou, ademais, en todo o país tras a publicación da Lei xeral de educación de 1970. Destacar que en 1973 instáurase un novo Plan de Estudos que xa recoñece de forma diferenciada a Licenciatura en Economía e Licenciatura en Administración e Dirección de Empresas.

Posteriormente, a facultade trasladouse do Burgo das Nacións ó pavillón de aulas da Facultade de Farmacia, que estaba daquela en construción, o seu terceiro traslado foi ó Pazo de Fonseca, pero xa no ano 1971 estábanse iniciando os preparativos para a construción dun novo edificio que daría lugar á facultade actual. Nun primeiro momento pensouse en localiza-la onde actualmente se sitúa a Facultade de Bioloxía, pero iso suporía ter á Facultade de Económicas e a de Dereito moi preto e en pleno centro do Campus, feito que a experiencia de campus madrileños non aconsellaban polas revoltas estudantís. Por ende, a construción tivo lugar onde actualmente coñecemos , e o proxecto foi rematado e entregado no ano 1975. En 1976 trasládanse, ambas licenciaturas á Avenida do Burgo das Nacións, no campus norte de Santiago.

Na década dos 90 o actual edificio da facultade sofre unha ampliación debido o gran volume de alumnado duplicando o seu número.De feito, o número de estudantes que comezaban a carreira foi crecente ata que no ano 2011, debido á reforma universitaria, decidiuse reducir mediante numerus clausus ata un 20 %. Actualmente, ás reformas do edificio seguen indo parellas á evolución do alumnado. Por iso, debido a recente incorporación do novo Plan Bologna, que aposta por unha ensinanza mais personalizada, a facultade sufriu leves repormas no seu interior.

A Facultade das Ciencias Económicas e Empresariais ten un representante, director e xestor do centro que é o Decano da Facultade e o longo dos anos fóronse sucedendo diferentes decanos:

 Nome Anos no cargo Luís Suárez Llanos 1969-1972 Bernardo Pena Trapero 1973-1975 Luís Suárez Llanos 1975-1980 Jaime García-Lombardero y Viñas 1980-1982 Xosé Manuel Beiras Torrado 1982-1983 Xosé Vilas Nogueira 1984-1986 L. Caramés Viéitez 1987-1989 Jose Carlos De Miguel Domínguez 1989-1995 Javier Rojo Sánchez 1995-2003 Xaime Barreiro Gil 2003-2007 Maite Cancelo Márquez 2007-2011 María Emilia Vázquez Rozas 2011-2018

 Arte 
A Facultade de Ciencias Económicas e Empresariais sempre albergou numerosas obras de arte doazón de artistas coñecidos como Camilo Otero, Alfonso Costa, Ánxel Huete, Xulio Maside, Antón Patiño, Xavier Pousa ou Xaime Quessada."Plano da Facultade coas obras de Arte" , obtido da web da Universidade de Santiago de Compostela

Unha das pezas máis significativas, debido á súa privilexiada situación na entrada da facultade, é a escultura chamada A Pasionaria de Camilo Otero datada en 1978 e dedicada á propia Dolores Ibárruri, curioso feito, dado o carácter da facultade cualificada durante o franquismo como “a roxa”. Dita escultura tamén foi coñecida coma "O galo" pola súa estrutura. Unha vez feita foi doada ó concello de Santiago e á súa vez, á Facultade porque o artista reflectía nela símbolos matemáticos xunto coa importancia destes na vida, como ocorre na rama das ciencias sociais.

 Administración e Goberno 
 "Regulamento de Réxime Interno" , obtido da web da Universidade de Santiago de CompostelaXunta de facultade 
A Xunta de Facultade, como órgano colexiado de goberno do centro, aproba as liñas xerais de actuación no ámbito da Facultade e supervisa o labor dos seus órganos de dirección e xestión e está formado por:

 Representantes Porcentaxe Representación Persoal funcionario docente e/ou investigador 51% Persoal non funcionario docente e/ou investigador a tempo completo  Até o 12% Persoal non funcionario docente e/ou investigador a tempo parcial  Até o 12% Estudantado de primeiro e segundo ciclo  25% Estudantado de terceiro ciclo  5% Persoal de administración e servizos (mínimo 2 representantes)   Até o 5%
Equipo decanal
O equipo decanal representa á Facultade, exerce a súa dirección e a xestión ordinaria e convoca, preside e coordina a actuación dos órganos colexiados de goberno do centro. As súas competencias estenderanse a todos os asuntos relativos ao goberno e administración da Facultade, de non seren atribuídos expresamente a outros órganos. 

O mandato equipo será de catro anos e non poderá desempeñar este cargo máis de dous mandatos consecutivos. E serán nomeados polo reitor da universidade a proposta do decano da Facultade.
 Cargo Nome Decano Xoán Ramón Doldán García Vicedecano Adrián Dios Vicente Vicedecana María Del Rosario Vidal Lopo Vicedecana Romina García Chas Vicedecano Oscar Rodil Marzabal Secretario/a de Facultade María José Barcia Domínguez

 Servizos 
 Apoio a docencia e investigación 
 Biblioteca Universitaria da Facultade
 Aula de informática accesible para calquera membro da comunidade universitaria

 Administración 
 Unidade Administrativa"Unidade de Apoio a Xestión de Centros e Departamentos " , obtido da web da  USC

 Outros servizos 
 Cafetería e Comedor
 Reprografía

 Estudos 

 Licenciaturas (en extinción) 
 Licenciatura en Administración e Dirección de Empresas
 Licenciatura en Economía

 Graos 
 Grao en Administración e Dirección de Empresas
 Grao en Economía

 Másters 
 Oficiais 
 Máster Universitario en Desenvolvemento Económico e Innovación"Web do Máster Universitario en Desenvolvemento Económico e Innovación ", obtido da web da USC.
 Máster Universitario en Economía: Organización Industrial e Mercados Financeiros"Web do Máster Universitario en Economía. ", obtido da web da USC.
 Máster Universitario en Dirección de Empresas"Web do Máster Universitario en Dirección de Empresas ", obtido da web da USC.
 Máster Universitario en Turismo Urbano e Xestión de Empresas Turísticas"Web do Máster Universitario en Turismo Urbano e Xestión de Empresas Turísticas ", obtido da web da USC.
 Máster Universitario en Desenvolvemento Rexional e Integración Económica"Web do Máster Universitario en Desenvolvemento Rexional e Integración Económica", obtido da web da USC.
 Propios 
 Máster en Banca, Finanzas e Seguros"}
 Máster en Dirección e Xestión do Comercio Exterior"Web do Máster en Dirección e Xestión do Comercio Exterior ", obtido da web da USC.
 Máster en Xestión de Proxectos de Medio Ambiente e Responsabilidade Social Corporativa"Web do Máster en Xestión de Proxectos de Medio Ambiente e Responsabilidade Social Corporativa " , obtido da web da USC.

 Asociacións de estudiantes 
miniatura|Escultura A Pasionaria de Camilo Otero Martín, diante da Facultade, Santiago de Compostela.

 "Asociacións de Estudantes", obtido da web da USC.Con representación na xunta de centro 
 Liga Estudantil Galega "Web da Liga Estudiantil Galega" , obtido da web da USC.
 Asociación de Estudantes de Económicas e Empresariais (AEE)"Web da Asociacion AEE" , obtido da web da USC.
 Cidade

 Sen representación na xunta de centro 
 Asociación Nova Economía e Empresa Tecnolóxica (ANEET)"Web da Asociación ANEET" , obtido da web da USC.
 Junior Empresa de Santiago (JEMSA)"Web da Asociación JEMSA" , obtido da web da USC.
 Asociación de Formación en Finanzas de Santiago (AFFS)
 Club Emprende M.A.S. (Mocidade Activa e Sinerxía)"Web da Asociación Club Emprende M.A.S." , obtido da web da USC.

 Notas 

 Véxase tamén 
 Outros artigos 
 Universidade de Santiago de Compostela
 Facultade de Ciencias Políticas e Sociais de Santiago de Compostela
 Facultade de Veterinaria de Lugo

 Ligazóns externas 
 Páxina oficial da Universidade
 Páxina oficial do Centro

Categoría:Facultades en Santiago de Compostela
Categoría:Economía